cyanic-selkie/wikianc huggingface dataset:
אפולינריוס מלאודיקאה
אפולינריוס נולד בלאודיקאה (לטקיה) לאביו שאף הוא נשא שם זה. האב היה כומר וכותב נוצרי חשוב, שהגן בעזוז על עמדות ועידת ניקאה נגד המינים האריאנים. אפולינריוס המשיך בדרכו והצטרף לכנסייה ככומר. בערך ב-332 היו הוא ואביו מעורבים בשערורייה ראשונה; שניהם היו מסורים לספרות הקלאסית, ונכחו באירוע שההרטוריקן עובד האלילים אפיפנס הקריא בו המנון שבח לדיוניסוס. מאחר שלא מחו או עזבו, נודו על ידי בישוף לאודיקאה תאודוטס. ב-346 קידם אפולינריוס הצעיר בביתו את אתנסיוס הקדוש, שהיה חברו הטוב, כשזה שב מאחת מגלויותיו אליה גורש עקב התנצחותו הקנאית עם האריאנים. הבישוף החדש בלאודיקאה, גאורגיוס, היה אריאני בעצמו ומיהר לנדות אותו שוב. המוניטין שלו כאורתודוקס התחזק. סביב 360 התמנה הוא עצמו לבישוף המקומי.
באטרבין
אגרוף מקצועני
את הקריירה המקצועית שלו התחיל אש ב-15 באוקטובר 1994, כשניצח את טים דניאלס. את הקריירה המקצועית שלו באגרוף במשקל כבד, סיים עם מאזן תוצאות של 77 ניצחונות (58 בנוק אאוט), 10 הפסדים ו-2 תיקו.
קיקבוקסינג
ב-2003 הצטרף אש לליגת K-1 לתקופה קצרה של שנתיים בה היה המאזן שלו 3 ניצחונות (2 בנוק אאוט), 4 הפסדים ו-0 תיקו.
משה (דרוויש) צורי
ביוגרפיה
משה צורי קשר קשרים טובים עם הפחה הטורקי וזכה לכבוד והוקרה מצד בני כל הדתות בעיר. גם פעילים ציונים, כמו יצחק בן-צבי וארתור רופין, נעזרו במעמדו וקשריו כדי לקדם התיישבות יהודית באזור חיפה ועכו.
יחסי בורונדי–רוסיה
סקירה כללית
ברית המועצות כוננה יחסים דיפלומטיים עם בורונדי ב-1 באוקטובר 1962, זמן קצר לאחר שהיא זכתה בעצמאותה מבלגיה. ב-16 במרץ 2017, נחתם במוסקבה, הסכם "שיתוף פעולה" שנחתם בין לשכת המסחר והתעשייה הפדרלית של בורונדי (CFCIB) לבין לשכת המסחר במוסקבה. ב-6 בפברואר 2018, נחתם בבוג'ומבורה הסכם על הביטול ההדדי של הדרישה לוויזה דיפלומטית לצורכי תיירות.
ג' הווארד מק'גראת'
ראשית חייו
בשנים 1930–1934 היה מק'גראת' הפרקליט העירוני של העיר סנטרל פולס שברוד איילנד. בתקופה זו הוא גם גילה עניין בעסקי המקרקעין הביטוח והבנקאות. בשנים 1934 - 1940 הוא שימש כתובע פדרלי של מחוז רוד איילנד.
סנאטור
ב-1946 נבחר מק'גראת' מטעם המפלגה הדמוקרטית כחבר הסנאט של ארצות הברית וכיהן בו עד 1949. בתקופת כהונתו זו היה הרוב בשני בית הקונגרס בידי המפלגה הרפובליקנית.
תקיפת בני אדם על ידי בעלי חיים
רשימה של החיות הקטלניות ביותר
רשימה זו מודדת את החיות הקטלניות ביותר לפי הרוגים (כשחלקן רק מעבירות מחלות קטלניות ולא רוצחות בפועל), נכון לשנת 2016. מאחר שההגדרות למוות משתנות לפי מדדים שונים ישנה מחלוקת על השיוך אליהם. הרשימה מתבססת על 3 מקורי חדשות מהימנים:
תקיפת חיות בתרבות
לרוב תקיפות מעוררות פחד טבעי מהחיות התוקפניות, לעיתים מסיבות מוצדקות ולפעמים עקב טעויות בזיהוי וכדומה. מספר בעלי חיים כמו זאבים, צבועים או כרישים זכו בתרבות ליחס מרושע, אף שהתקיפות שלהם נדירות ולרוב נובעות מצרכים טבעיים או אף מתאונות.
במספר דתות ראו בתקיפת חיות עונש משמיים, למשל ביהדות:
צבועיים
צבועים לרוב מתרחקים וחוששים מבני אדם במשך היום, אך להקות גדולות בלילות עלולים לתקוף. מאחר שהם אוכלי נבלות שיאכלו גוויות אנושיות שנהרגו במלחמות הם מתרגלים לטעם בשר אדם, מה שמרגיל אותם לתקוף. הם גם יתקפו אנשים בודדים בייחוד ילדים או אנשים חלשים.
סמוריים
גם לוטרות עשויות לתקוף אנשים, בייחוד בחבורות גדולות. לוטרה ענקית היא טורפת-על הידועה בתקיפת אנשים שנפלו לכלובם ונפצעו קשה מטפריהם ולסתותיהם.
טורפים ימיים
מבין הטורפים הימיים המין האגרסיבי כלב ים נמרי תוקף לעיתים אנשים על החוף או בים, כשתקיפה אחת הסתיימה במותה של הביולוגית קריסטי בראון, אשר ננשכה בראשה בידי כלב ים ונגררה לעומק 70 מטר. במספר תקריות כלב ים זה כמעט טרף אנשים, בין השאר במשלחתו של ארנסט שקלטון לקוטב הדרומי (1914–1916). הוא תוקף גם סירות מרוץ ולעיתים הורס אותן.
לעיתים נדירות גם המינים הגדולים והטריטוריאליים אריה ים שטלר, פיל ים והניבתן, יתקפו או ירדפו אחר אנשים ולעיתים גם סירות גומי, מה שלעיתים קטלני לאדם.
היפופוטם
היפופוטמים תוקפים כל שנה אלפי אנשים אשר מתקרבים אליהם, אל גוריהם או עוברים בתוך שטחם, בנוסף על תחרות עם אנשים על מקורות מים או אדמות מרעה. עוצמת הנשיכה החזקה של ההיפופוטם עוזרת לו להרוג בקלות.
מניחים שכ-500 אנשים נהרגים מהיפופוטמים בכל שנה, אך ייתכן שעוד מקרים לא מדווחים.
יעלים
גם עזים וכבשים תוקפים ולעיתים גם הורגים אנשים, אך לרוב יימנעו מתקיפה.
אייליים
אנשים רבים נפצעים או נהרגים בכל שנה מתקיפת איילים, לרוב מזכרים אך גם נקבות עם עופרים תוקפות. המסוכן ביותר הוא אייל קורא שעלול לתקוף מאיום של אנשים מתקרבים ביערות. לרוב הוא רק יבעט או יצליף אך אייל שנוגח בקרניו הגדולות והמסועפות יכול להרוג אדם.
קנגוריים
שלושת המינים הגדולים בקנגוריים וביונקי הכיס בכלל: קנגורו אדום, קנגורו אפור מזרחי וקנגורו אפור מערבי תוקפים אנשים המתקרבים אליהם או לטריטוריה שלהם. בעיטת הקנגורו חזקה ויכלה לשסף בטן אנושית. בכל שנה ישנן כמה תקיפות סמוך ליישובים, אך לרוב הן מסתכמות בכמה שריטות וחבלות. על פי כמה הערכות בין 2000 ל-2010 דווח על 2,000 הרוגים מפגיעות קנגורו.
נחשים
נחשים ארסיים מהווים סכנה בכל מקום בו הם נמצאים, כולל בים מנחשי ים. נחשים שונים אחד מהשני באגרסיביות, בעוצמת הארס וכן בכמות הכשות ממוצעת, מה שמשפיע על קטלניותם.
עקרבים
עקיצות עקרבים לרוב לא מדווחת, אך מעריכים שמעל 3,250 אנשים נהרגים מעקיצות.
דבורים
התוקפנית ביותר מבין הדבורים הוא זן הכלאיים דבורה קטלנית מאמריקה. הדבורים תוקפות מסיגי גבול בלהקה תוקפנית ביותר וגורמות לעקיצות קשות וגם למוות, כשמעל 1,000 אנשים כבר נהרגו מהדבורים. גם דבורי דבש הורגות 53 אנשים בשנה בממוצע, כשהמוות נובע מהלם אנפילקטי.
צרעות
הצרעות תוקפות בלהקות תוקפניות והן בעלות עוקץ שאינו נשלף, מה שעוזר להן לעקוץ שוב ושוב (בניגוד לדבורים).
דגים שונים
שפמנונאים גדולים תקפו אנשים והמין שפמנון תניני ענק נודע כטורף אנשים, לאחר מציאת גופות אכולות בנהר קורי בנפאל.
טארו
מאפיינים
פקעת הטארו בעלת קליפה שעירה וסיבית בגוון חום-אפור ומראה כללי לא מזמין. פנים הפקעת נע בין לבן, ללבן בעל נימים סגלגלים והיא עשירה בעמילן.
רודולף לוי
קורות חיים
בין השנים 1924 עד 1926 שהה לוי שוב בפריז, שם הפך לנציג חשוב עבור פלכטיים, וקישר אותו עם אמנים ומציגים בפריז. במהלך שהות הקיץ בסנרי-סור-מר צייר לוי נופים רבים שהוצגו בידי פלכטהיים בברלין ובדיסלדורף. הוא חגג את יום הולדתו ה-50 ב -15 ביולי 1925 בגלריה פלכטהיים בדיסלדורף. השתתפו חברים וציירים מכל השנים, ביניהם ולטר כהן, פרדיננד קרל קורטן, ורנר הייזר, וילהלם קרייז, היינריך נאון, אלכס ומל ועוד.
הגירה
בשל מוצאו היהודי עזב רודולף לוי את גרמניה ב-1 באפריל 1933 ונסע לריביירה האיטלקית, לרפאלו, שם היה חברו ותלמידו בוב גסינוס-ויסר היה בעל בית של "וילה אולימפו". לוי התגורר שם עם אוסקר קוקושקה זמן מה לפני שעבר לפריז ומשם למיורקה בשנת 1935. בקאלה רג'אדה פגש מהגרים אחרים כמו פריץ בלייל, היינריך מריה דברינגהאוזן, ארתור סגל וקרל אוטן. כשפרצה מלחמת האזרחים בספרד, לוי עזב את האי באוגוסט 1936 ועלה על ספינה לניו יורק, שם חיכה לו חברו אריק שרל. אף שהיה לו רישיון שהייה עד אוקטובר 1937, לוי לא רצה להישאר בארצות הברית, חזר לאירופה במאי 1937 ונסע תחילה לדוברובניק בקרואטיה ולאחר מכן לאיסקיה בשנת 1938. שם שהה במושבת האמנים עם קרלי סון-רטל, קורט קריימר (1912–1961), ורנר ז'יל, מקס פייפר וטנפול ואדוארד ברגהיר, איתם התיידד. לוי חי ממכירת ציורים מדי פעם וקיבל תמיכה כספית ממשפחתו, כולל מגרושתו ג'ניה.
בדצמבר 1940 עבר לוי לפירנצה, שם המתינו לו חבריו היינץ בטקה וקורט קריימר. הוא מצא מחסה בפנסיון של האחות בנדיני, שנמצא בפאלאצו גואדגני בפיאצה סנטו ספיריטו. אמנים ומהגרים נפגשו ב Caffè Le Giubbe Rosse בפיאצה דלה רפובליקה. לוי החל לצייר שוב ויצירתו הישנה נוצרה, שכללה בעיקר טבע דומם, אך גם דיוקנאות. לוי הצליח להרוויח חלק מפרנסתו על ידי מכירת ציורים; אספנים מפירנצה היו מעוניינים בציוריו.
קרב השערים הפרסיים
שדה הקרב
הקרב נערך במעבר הרים צר שהיה ידוע בעת העתיקה בשם "השערים הפרסיים" (כיום תנג-י ח'אס באיראן) המעבר מקשר בין הערים המודרניות יאסוג' וסדה. המעבר הזה הוא בין הבודדים באזור זה של רכס הרי זגרוס. בעונת החורף שבה נערך הקרב עשויה הטמפרטורה במקום ליפול עד מינוס 25 מעלות צלזיוס.
המעבר הוא נתיב דמוי משפך המתחיל בעמק רחב למדי והולך ונהיה צר יותר ויותר במעבר בין הרים תלולים קשים למעבר. אפילו כיום, במאה ה-21, עובר במקום כביש צר מאוד. הפרסים הקימו מארב שהוחזק בכוח חסימה ששלט על עמדות המפתח במעבר זה.
ג'בל בארוכ
ג'בל בארוכ הוא אחד המקומות הבודדים בלבנון בהם שרדו עדיין יערות הארזים שלא נכרתו. בשל עובדה זו הוכרז ההר כחלק משמורת הטבע הגדולה בלבנון המשמרת את היערות.
בשנת 2010 חשף צבא לבנון כי גילה מתקני ריגול ישראליים על ההר.
ווהלן
היסטוריה
עם פרוץ מגפת המוות השחור ב-1350 התיישבו פליטים מהאזורים הסמוכים בבתי החווה בווהלן שבהם לא פגעה המגפה, ובכך חדלה האוכלוסייה המקומית להיות נבדלת. החל מתחילת המאה ה-16 החלה אוכלוסייתה של ווהלן לגדול שוב. מספר בתי האב טיפס מ-48 (כ-240 תושבים) ב-1540, ל-60 (כ-300 תושבים) ב-1570. החל משנת 1635 קיים תיעוד לרשומות כנסייתיות, כך שמצוי מידע על האוכלוסייה. עד שנת 1800 המשיכה האוכלוסייה לגדול בקצב איטי, שכן הכלכלה המקומית לא יכלה לתמוך בקצב גידול מהיר. בראשית המאה ה-19 התגוררו בווהלן 1397 תושבים, יותר מברמגרטן שבה התגוררו 599 תושבים ומוילמרגן שבה התגוררו 888 תושבים. משלב זה, כאשר החלו להתפתח אפשרויות תעסוקה חדשות בווהלן, החלה אוכלוסיית העיר לגדול בהתמדה. בין השנים 1800 – 1890 היא גדלה בשיעור של 87%, עד 1950 היא גדלה ב-154% נוספים ועד 2004 ב-109%.
טוביה יהודה טביומי
מספריו
עטרת טוביה (תרצ"א).
תקשורת בדרום סודאן
חופש תקשורתי
מספר ימים לאחר הכרזת עצמאותה של דרום סודאן, אסרה הממשלה הסודאנית על העברת עיתונים לדרום, סגרה את ההוצאות לאור ומשרדי החדשות ששייכים לדרום ופעלו בצפון כולל ההוצאה לאור של ג'ובה פוסט בח'רטום.
הוצאות לאור ותפוצה
יזמים דרום סודאנים הקימו אתרי חדשות המספקים ידיעות מחו"ל כמו: South Sudan News Agency, Sudan Tribune, New Sudan Vision ו- SouthSudanNation.com.
מלון רואנדה
עלילה
במאמץ אחרון, פול משכנע קצין בכיר בצבא רואנדה לעזור לפליטים להימלט, אחרת לא יעיד לטובתו לאחר המלחמה. משפחתו של פול והפליטים עוזבים בשיירה מוגנת של האו"ם אל מעבר לקווי המורדים הטוטסים וחייהם ניצלים.
ברט איסטון אליס
תולדות חייו
ב-2005 פרסם אליס את הרומן לונאר פארק, שנכתב לכאורה כאוטוביוגרפיה שלו, אף שרבים מהפרטים הביוגרפיים בספר אינם מדויקים, ולמעשה מדובר בספר אימה בדיוני.
הסתה לטרור במערכת החינוך ברשות הפלסטינית
תגובות באיחוד האירופי ובעולם
באפריל 2021 הפרלמנט האירופי העביר ברוב קולות ובאופן תקדימי החלטה המגנה בחריפות את אונר"א על כתיבה, לימוד ושימוש בחומרי חינוך המסיתים לשנאה ואלימות, כלפי ישראל וכלפי יהודים, בבתי הספר של סוכנות הסיוע לפליטים פלסטינים של האו"ם.
רודזיה הדרומית
עשור ראשון: שלטון מפלגת רודזיה
בשנת 1923, לאחר משאל העם ולאחר שהאזור הדרומי של רודזיה חווה את הגעתם של אלפי מתיישבים לבנים, הוכרז אזור זה כמושבת רודזיה הדרומית. בניגוד לרודזיה הצפונית וניאסלנד, רודזיה הדרומית קיבלה עצמאות נרחבת למדי. במקביל, כשנה לאחר מכן, הוכרז השטח הצפוני כישות נפרדת בשם פרוטקטורט רודזיה הצפונית.
מ-1958 ל-1964
הפרעות בשטח רודזיה הצפונית ב-1959 והאלימות נגד לבנים בקונגו הבלגית ובקונגו הצרפתית בתחילת 1959 גרמו לאווירה של פחד בקרב האוכלוסייה הלבנה. כתוצאה מכך, התרחש פיצוץ ביטחוני ברודזיה, שהיה בעיקר מתקפת מנע נגד התארגנות לאומנית נוספת של שחורים ונגד תסיסה אפריקאית אפשרית.
ב-11 בנובמבר 1965, איאן סמית ומפלגת החזית הרודזית הכריזו על הכרזת עצמאות חד-צדדית והמושבה הבריטית של רודזיה הדרומית הפכה למדינת רודזיה הבלתי מוכרת.
יואל לביא
ספורט
לביא מוכר כחובב ספורט נלהב בעירו. הוא מלווה את קבוצת כדורסל הנשים של העיר, אליצור רמלה, כבר שנים רבות, ונחשב לאוהד מספר אחת של הקבוצה. לביא רואה בקבוצה נכס אסטרטגי משמעותי ויוקרתי בתהליך קידום הכדורסל בעיר, בשיפור תדמיתה ובתרומתה לקהילה. עם זאת, אנשי הכדורסל הישראלי מותחים ביקורת על מעורבות היתר שלו בקבוצה.
פרשיות בהן היה מעורב
במאי 2005 נדחתה תביעת דיבה של לביא נגד עיתון "הארץ" והוטל עליו תשלום הוצאות בגובה 20 אלף שקל. לביא, תבע את העיתון בגין ארבע כתבות, ובהן נטען בין היתר, כי היה מעורב בבחירתה של ח"כ ענבל גבריאלי, במסגרת דילים, וכן שהתקיימו קשרים כלכליים בין עיריית רמלה לבני משפחת גבריאלי. על-פי הנטען, לביא סייע להגדלת שטחי הבנייה בפרויקט בניה ברמלה, כשאחד מבני משפחת גבריאלי היה שותף בו. בית המשפט קבע כי קיים עניין ציבורי בדיווח על איך מצליח אדם (ענבל גבריאלי), שאין לו רקע ציבורי, להיבחר למקום ריאלי בכנסת.
דוריה למפל
קריירה
ביוני 2018 קודמה למפל למהדורת החדשות המרכזית של חברת החדשות, והגישה לסירוגין את חדשות סוף השבוע ו"המהדורה המרכזית", כמחליפה של דנה ויס וקרן מרציאנו.
יואל מילר
ביוגרפיה
נפטר בברלין ב-6 בנובמבר 1895. בלווייתו ליווהו בני משפחתו ומורי ותלמידי בית המדרש למדעי היהדות.
E-7 ודג'טייל
E-7 ודג'טייל (737 AEW&C) הוא מטוס בקרה אווירית דו-מנועי מוטס המבוסס על בואינג 737. הוא קטן יותר מבואינג E-3 סנטרי מבוסס על ה-707, ויש לו אנטנת מכ"ם קבועה ומערך של מכ"מי סרוקה אלקטרונית במקום אנטנת סיבובית.
מקדונל דאגלס KC-10 אקסטנדר
המטוס נכנס לשירות במרץ 1981 ומאז יוצרו ממנו 60 יחידות. שתי יחידות מדגם KDC-10 נמכרו לחיל האוויר ההולנדי.
גטו סמביר
גירושים למחנות ההשמדה וחיסול הגטו
מספר יהודים הצליחו לחפור מנהרה המובילה לביוב מחוץ לגטו ונמלטו אל הפרטיזנים ביער. כמספר גויים מקומיים סייעו לחלק מהבורחים והוכרו כחסידי אומות העולם.
קווין קיילי
קווין פטריק קיילי (באנגלית: Kevin Patrick Kiley; נולד ב-30 בינואר 1985) הוא פוליטיקאי אמריקאי, עורך דין ומחנך, המכהן כחבר בית הנבחרים של ארצות הברית מאז ינואר 2023 מטעם מחוז הקונגרס השלישי של מדינת קליפורניה, האזור בצפון קליפורניה, התחום בין סן פרנסיסקו לסקרמנטו, בו שוכנת בין היתר העיר פיירפיל. חבר במפלגה הרפובליקנית. בין 2016 ל-2022 ייצג את המחוז השישי במחוז באספה המדינתית של קליפורניה. קיילי היה מועמד להחליף את מושל קליפורניה גווין ניוסם ב-Recall election ב-14 בספטמבר 2021.
ג'ון א. מארש
ראשית חייו
ב-1951 סיים מארש את לימודיו באוניברסיטת וושינגטון ולי, שם הוא היה חבר באחוות פי-קאפא-פסי. באותה שנה הוא נכנס למשמר הלאומי בווירג'יניה וב-1964 הוא סיים את בית הספר לצניחה צבאית. ב-1976 הוא פרש מהצבא בדרגת לוטננט קולונל.
חבר בית הנבחרים
בין השנים 1963–1971 כיהן מארש כחבר בית הנבחרים של ארצות הברית כנציג המחוז השביעי של וירג'יניה מטעם המפלגה הדמוקרטית. בתקופת כהונתו הוא השתתף בלחימה במלחמת וייטנאם למשך חודש מבלי לגלות לחבריו לנשק שהוא חבר הקונגרס. מארש היה הדמוקרט האחרון שייצג את מחוז הבחירה הזה, שהשתרע מווינצ'סטר ועד מנסס ומשארלוטסוויל ועד פרדריקסבורג. מחוז זה, שהיה מחוז הבית של הסנאטורים הארי פ. בירד האב והארי פ. בירד הבן, התרחק משורשיו הדרומיים הדמוקרטים למשך זמן מסוים. תושבי המחוז התפצלו בהצבעתם מאז שנות ה-30, אף על פי שהמחוז המשיך לבחור בדמוקרטים שמרנים כמו מארש. עם סיום כהונתו של מארש כנציג המחוז, נבחר במקומו הרפובליקני, חבר הסנאט של וירג'יניה, ג'. קנת רובינסון, שייצג את רובו של מערב המחוז, והייצוג של המחוז על ידי הרפובליקנים המשיך ברציפות עד 1993.
מזכיר הצבא
בין השנים 1981–1989 כיהן מארש כמזכיר הצבא של ארצות הברית בממשלו של הנשיא רונלד רייגן. הוא ניהל את הבנייה מחדש של צבא ארצות הברית באמצעות הגדלת תקציבו ב-30%. הוא תמך בהרחבתם של הכוחות המיוחדים בעקבות מבצע טופר העיט ב-1979.
שנותיו האחרונות
בין השנים 1998–1999 שימש מארש כפרופסור אורח במכון הצבאי של וירג'יניה ולאחר מכן ועד שנת 2000 כמרצה שלא מן המניין למשפטים בקולג' ויליאם ומרי. בעת מותו בשנת 2019 הוא לימד קורס בנושא טכנולוגיה, טרור וחוקי הביטחון הלאומי באוניברסיטת ג'ורג' מייסון.
חיים אישיים
מארש התגורר עם רעייתו בעיר הולדתו, וינצ'סטר. נולדו להם שלושה ילדים ושבעה נכדים.
סרט מודעות ורוד
הסרט הוורוד בתרבות
ב-15 באוקטובר 2010 הואר הבית הלבן בצבע ורוד למספר שעות כחלק מאירועי חודש המודעות לסרטן השד.
קריסאור
קריסאור בתרבות המודרנית
בספר "אות אתנה", השלישי בסדרת גיבורי האולימפוס של ריק ריירדן, מנסה קריסאור לשדוד את ספינתם של גיבורי הסדרה, אבל צוותו מוטעה לחשוב שהאל דיוניסוס (בכחוס) המפחיד אותם יותר מכל נמצא בספינה, ונס על נפשו.
וונדר וומן: השושלת ממשיכה
תקציר עלילה
חמש שנים מאוחר יותר, וונדר וומן מסייעת לידידתה מהעבר להציל את בתה ונסה מכניסה לעולם הפשע, ולאחר מאבק בג'יגנטה ודוקטור רעל היא נכשלת, הבת ונסה הופכת לנבלת העל ברבור הכסף.
בקרב, מנהיגת הנבלות, דוקטור סייבר מפעילה את הנשק הסודי, מדוזה, אויבת מיתולוגית של האמזונות מהעבר שהוחייתה על ידי הנבלות, מדוזה הורגת אותם ומביסה את האמזונות, בשלב זה לאחר מאבק ארוך מצליחה וונדר וומן להחזיר את ונסה לצדה וביחד הם מצילות את האי והורגות את מדוזה, דיאנה משלימה עם אמה ונהיית לגיבורת האמזונות.
שמואל מוניץ
קריירה עיתונאית
בין השנים 2016 ל-2019 עבד כעורך וכותב ב-ynet ספורט, וכתב למדור הספורט של ידיעות אחרונות. בין 2018 ל-2019 היה חבר מערכת ב"פי האתון" – עיתון הסטודנטים של ירושלים.
ציפוי שיניים
היסטוריה
מהפכת הסרטים המדברים בהוליווד הובילה להמצאת הטכניקה הראשונה של ציפוי שיניים. בשנות ה-20 של המאה הקודמת היגיינת השיניים הייתה בשפל היסטורי בארצות הברית. מצד אחד סוכר ומאכלים עשירים בסוכר הפכו לזמינים ופופולריים מאוד; מצד שני צחצוח שיניים לא היה נפוץ במיוחד. לשחקנים רבים היו שיניים פגומות מבחינה אסתטית וכעת, משהיה עליהם לדבר בסרטים, הדבר הפך למפגע אסתטי עבור המפיקים שרצו ב"חיוך הוליוודי" מושלם. בשנת 1928, מקס פקטור, מבכירי המאפרים בהוליווד, פנה לרופא שיניים בשם צ'ארלס פינקוס על מנת שימצא פתרון לבעיה. פינקוס יצר יציקות מחרסינה שהולבשו על השיניים וכך הסתירו את הפגמים והעניקו לשיניים את המראה המושלם הנדרש. ציפוי שיניים זה היה זמני: לא היה ניתן להדביק את הציפוי לשיניים, היציקות העדינות היו שבירות מאוד, היה בלתי אפשרי אפילו לאכול איתן ולעיתים, אפילו דיבור אגרסיבי מדי היה גורם לסדיקתן. בהמשך, פינקוס החל להשתמש בחומרים אקריליים שהיו מעט עמידים יותר אך עדיין היה מדובר בפתרון זמני בלבד.
ציפויים ישירים
ברוב המקרים ניתן לעשות שימוש בחומרים מרוכבים אצל רופא השיניים ולכן הם משתייכים לקבוצת הציפויים הישירים. עם זאת, במקרים שבהם יש צורך נעשה בהם שימוש גם על ידי ייצור מקדים במעבדה. יתרונות: מראה טוב יותר וטבעי יותר מחומרים אחרים, נוחות לשימוש, מחיר זול יחסית. חסרונות: אלה הם חומרים רגישים ולכן נדרשת מיומנות מיוחדת ממי שמבצע את הטיפול. אורך החיים שלהם מוגבל והם בעלי סיכוי גבוה יותר לנזקים משחיקה שברים וסדקים במקרים אלה המראה שלהם נפגע ויש סיכון להתפתחות עששת משנית.
תיאור התהליך
כיום מקובל להסיר תמיד מעט שכבת אמייל א-פריזמטית לפני הטיפול. ההסרה משפרת את חוזק הקישור שבין שכבת ההדבקה הרזינית ובין חומר השן. ההסרה צריכה להיות רק של זגוגית השן וגם זו באופן מוגבל וללא חשיפה של הדנטין כיוון שהקישור בין זגוגית השן לחומרי ההדבקה חזק יותר. במידה ויש צורך להוריד יותר משכבת האמאיל ולהגיע לשכבת הדנטין, יש לשקול את סוג הדבקים והשיקום המתאים. לעיתים במקרים שאין מספיק אמאיל להדבקה יש לעבור מציפויים לשלושת רבעי כתרים או כתרים שלמים. את זגוגית השן צורבים בחומצה מנת להגדיל את אנרגיית פני השטח ולאפשר הרטבה מיטבית עם הנוזל המקשר (הבונדינג). ציפוי חרסינה לשן כולל הדבקת שכבה דקה של חרסינה לפני השן באמצעות דבק קומפוזיטי ושימוש בשיטות הצמדה מתאימות. הצלחת הטיפול תלויה בעיקר בגורמים הללו:
יחסי אסטוניה–ליטא
הסכמים
שלוש המדינות חתמו על הסכם סחר חופשי ב-1992. ההסכם נעשה לא רלוונטי לאחר שכל שלוש המדינות הצטרפו לאיחוד האירופי וחתמו על אמנת שנגן, שמשמעותה פתיחת כל הגבולות וסחר חופשי ממילא ומילא.
תחבורה בפריז
מוניות
המוניות הממונעות הראשונות הושקו בפריז ב-1898; 18 מתוכן היו בשימוש בתערוכת פריז ב-1900, ויותר מ-400 פעלו ב-1907. המוניות הפריזאיות שיחקו תפקיד חשוב במלחמת העולם הראשונה, כשהן נשאו 6,000 חיילים צרפתים לקרב הראשון על המארן. ב-1949 כבר היו בפריז יותר מ-10,000 מוניות.
חשמלית
ב-1852 נתקל לראשונה האומניבוס בתחרות מצד החשמליות שהונעו בידי סוסים ושנעזרו במסילה. קו ה"חשמלית" הראשון עבר בין כיכר הקונקורד לשכונת פאסי, תוך שהמערכת מתבססת על החשמלית בניו יורק. בשנים שלאחר מכן נסללו קווים נוספים. החשמליות הראשונות שהונעו בעזרת קיטור נוסו ב-1876, אך היו יקרות מדי ולא זכו להצלחה. קו החשמלית הראשון שאכן התבסס על חשמל נפתח ב-1892 בין סן-דני למדלן, אולם ב-1900 עדיין רוב התחבורה הציבורית הייתה רתומה לסוסים. ב-89 קווי האומניבוס ו-34 קווי החשמלית שהיו ב-1900 היו 1,256 כלי רכב רתומים לסוסים ורק 490 שהונעו בעזרת החשמל.
רכבת כבדה
בכל הנוגע ליעדים לאומיים ואירופיים, הנסיעה ברכבת החלה להשתוות לטיסות גם מבחינת הזמן וגם מבחינת היעילות. רשת ה-TGV שנפתחה ב-1981 שעדיין מתפתחת הביאה לזמן נסיעה של שלוש שעות בלבד בין מרסיי שבדרום צרפת לפריז. רכבת דומה ל-TGV, היורוסטאר שנפתחה ב-1994 חיברה את פריז ולונדון בזמן נסיעה של שעתיים ורבע, ובכיוון אחר ה-Thalys חיברה את פריז ובריסל בזמן נסיעה של שעה ו-22 דקות עם עד 26 רכבות ביום. יעדים נוספים שניתן להגיע אליהם מפריז ברכבת הם אמסטרדם (זמן נסיעה של שלוש שעות ו-18 דקות) עם 10 רכבות ביום, וקלן (שלוש שעות ו-14 דקות) עם 6 רכבות ביום.
חינוך בטנזניה
היסטוריה
המחויבות הממשלתית לחינוך, אשר מהווה חלק אינטגרלי מהחברה ומההתפתחות הכלכלית, התחילה זמן קצר לאחר קבלת העצמאות של המדינה.
מעלה עשן
זהותו
בתלמוד הוסיפו לספר שכשראו חכמי ישראל שאין בית אבטינס רוצים ללמד את עשיית הקטורת לאחרים, שלחו להביא מומחים מאלכסנדריה שיעשו כן במקומם, אך על אף שהצליחו לעשות את כל סממני הקטורת, אך את העשב מעלה עשן לא הכירו, וכך מסופר:
לטאת קולר מצויה
מאפיינים
לטאה זו חיה באדמות מדבריות ופעילה במשך היום. היא חיה בין הסלעים והקקטוסים ומתחממת בשמש. הלטאה ניזונה מהחי מיצורים קטנים יותר כחרקים, עכבישים או לטאות אחרות והיא יכולה לרוץ על שתי רגליים כדי לרדוף אחרי טרפה. היא יכולה להגיע למהירות של 34 קמ"ש בריצה.
Superficial Love
וידאו קליפ
הווידאו קליפ של הסינגל יצא בערוץ היוטיוב של הזמרת ב-31 במרץ 2017. נכון למרץ 2022, הווידאו קליפ נצפה למעלה מ-24 מיליון פעמים.
לפני בוא החורף
התסריט מבוסס על הסיפור "המתורגמן" ("The Interpreter") מאת פרדריק קיפה שפורסם בעיתון ניו יורקר.
הלין האנף
דרך צ'רינג קרוס 84
בשנת 1970 פרסמה האנף בספר "דרך צ'רינג קרוס 84" את חליפת המכתבים שלה עם פרנק דואל, הקניין הראשי בחנות ספרים לונדונית בשם Marks & Co. (אחד משני מייסדי החנות, בנג'מין מרקס, היה אביו של הקריפטולוג ואיש האשכולות לאו מרקס). האנף רכשה מהחנות במשך למעלה מ-20 שנה ספרים ישנים שהתקשתה להשיג, ושביקשה לקרוא במסגרת האוטודידקטיות שלה. עם הזמן קשרה, עדיין רק בהתכתבות, קשרים אישיים עם עובדי החנות, ובראשם דואל, ואף שלחה להם חבילות מזון בימי הקיצוב לאחר מלחמת העולם השנייה.
בעיבוד הקולנועי משנת 1987, השחקנית אן בנקרופט גילמה את האנף, ואנתוני הופקינס גילם את דואל. אלן בורסטין גילמה את האנף בהפקה מחודשת של העיבוד הבימתי בברודוויי.
Ärgre dich, o Seele, nicht, רי"ב 186
רקע
קנטטה זו הייתה השישית שהלחין באך מאז החל למלא את תפקידו בלייפציג, לאחר רי"ב 75, רי"ב 76, רי"ב 24, רי"ב 167 ורי"ב 147. היא מתבססת על גרסה קדומה יותר שהלחין ב-1716 בוויימאר, הממוספרת 186א והמוזיקה שלה אבדה. מאז החל למלא את התפקיד בלייפציג הלחין באך קנטטות ארוכות מבעבר. השתיים הראשונות שביצע שם, החמישית והנוכחית, כוללות לפחות עשרה קטעים שמחולקים לשני חלקים המבוצעים בנפרד, לפני תפילת המיסה ואחריה. לעומתן, השלישית והרביעית קצרות יותר וכוללות 5 או 6 קטעים, כנראה כתוצאה מעומס של עבודה. לאחר קנטטה זו לא חיבר באך שוב קנטטה ארוכה במשך שישה חודשים, ובשנתיים שלאחר מכן חיבר רק עוד קנטטה ארוכה נוספת. הוא ביצע שוב את הקנטטה בין 1746 ל-1749.
אוון טיודור
החיים לאחר מותה של קתרין
לאחר מותה של המלכה קתרין, אוון טיודור איבד את ההגנה מהחוק על נישואין מחדש עם המלכה האלמנה ונכלא בכלא ניוגייט. ב-1438 הוא נמלט אך מאוחר יותר נתפס מחדש והוחזק במעצר בטירת וינדזור.
קופה אמריקה 1921
סיכום
ארגנטינה ניצחה את כל משחקיה וזכתה בטורניר, שהיה גם לתואר הרשמי הראשון שלה. חלוצה חוליו ליבונטי זכה בתואר הכובש המצטיין עם שלושה שערים, ואילו שוערה אמריקו טסוריירה נבחר לשחקן המצטיין.
משה צחר
ביוגרפיה
בגיל 15 יצא משה בשאלה, הפך ליהודי "חופשי" וחדל ללמוד תורה. באותה עת החל בפעילות ציונית. הוא ייסד בחומסק אגודת נוער ציונית בחסות תא צעירי ציון במקום, ובו הייתה חברה גם אחותו הבכורה חנה. בגיל זה החל להתקרב למי שתהיה רעייתו במשך 64 שנים, אהובה (ליבעלע) אייזנברג, בת חומסק, נצר למשפחת רבנים. בגיל 17 היה משה למורה ולימד בחומסק ובעיירות האזור במשך שלוש שנים, זאת נוסף על פעילותו הציונית, פעילותו התרבותית בתיאטרון יהודי והשתתפותו בנבחרת הכדורגל בעיירה.
בפלוגת העבודה התבלט משה במסירותו למאבק הציוני בכלל ולמאמץ כיבוש העבודה בפרט, והיה נכון להקריב את האידאולוגיה המרקסיסטית שבה דגל בכל הנוגע לזכויות העובד, כדי להשביע את רצון המעסיקים ולהמריץ אותם להעסיק פועלים עברים. בתוך זמן קצר מונה לנציג הפלוגה במועצת פועלי פתח תקווה. כעבור כשנה וחצי החלה פלוגת עין-גנים להתפרק ורוב חבריה עברו להתיישבות קבע בקיבוץ גבת. משה החליט להקדיש את חייו לפעילות ציבורית ולא הצטרף למתיישבים בגבת. הוא עבר לטבריה, שם התגוררה אחותו זהבה (זלאטקע), ובתוך זמן קצר גויס לפעילות ציבורית בעיר.
כמזכיר מועצת הפועלים
מינויו של וייס לתפקיד מזכיר מועצת פועלי טבריה חל בתקופת שפל קשה לתנועת העבודה העברית בעיר. באותה עת הסתיימו מיזמי בנייה גדולים באזור (בית החולים שוויצר, תחנת הכוח בנהריים, כביש טבריה-צמח), פועלים רבים עזבו את העיר בחיפוש אחר עבודה, ומספר חברי ההסתדרות בעיר צנח למאה ותשעים חברים בלבד. וייס יזם בנייה רחבת היקף בעיר, בכלל זה את מרכז הקניות הראשון, והפך את מועצת הפועלים לגוף קבלני שהתחרה על מכרזי בנייה כדי להבטיח את העסקתם של פועלים עברים. כמו כן עודד את התושבים היהודים בעיר להקים לעצמם בתי מגורים ולבנות אותם מבטון – כי בבנייה באבן היו הפועלים הערבים מומחים הרבה יותר מן הפועלים העברים.
במהלך כהונתו כראש מועצת הפועלים פעל משה וייס לקירוב האוכלוסייה הספרדית הוותיקה בעיר לתנועת פועלי ארץ ישראל, לשמירה על יחסים טובים עם ציבור החרדים ולטיפוח יחסי שכנות וכבוד הדדי עם האוכלוסייה הערבית הגדולה בעיר. מאמציו ומאמצי אחרים בתחום זה מנעו את אירועי הדמים של שנת תרפ"ט בטבריה, אף שהייתה עיר מעורבת של יהודים וערבים.
כראש העירייה
בשנות החמישים של המאה העשרים, שהתאפיינו בקליטת עלייה, דאג צחר לעולים ולוותיקים כאחד. את העולים העסיק בעבודות ציבור יזומות אשר שיפרו מאוד את חזות העיר. הוא פעל לפירוק המעברה הצמודה לעיר תוך כדי הקצאת מגרשים לבניית בתים לעולים בשיטת "בנה ביתך". גם לוותיקים דאג צחר בהקצאת מגרשים להקמת שיכון ותיקים בעיר, ועם זאת ויתר על אפשרות להבטיח בית גם לעצמו, אחד הוותיקים שבהם, כדוגמה אישית לעמידה על ערכי טוהר מידות מחמירים.
באוגוסט 1954 נעצר תושב העיר רפאל בן-קיקי בחשד שניסה להטמין פצצה ברכב השרד של ראש העיר וכן בגרימת נזק לרכוש ההסתדרות וקופת חולים כללית בעיר. במהלך החקירה התברר כי בן-קיקי אף שלח מכתבים לראש הממשלה בן-גוריון, בהם האשים את ראש העיר צחר באפליה עדתית. בסופו של דבר זוכה החשוד בשל מצבו הנפשי ואושפז במוסד פסיכיאטרי לתקופה מסוימת.
ההפסד בבחירות 1965 והשיבה לראשות העיר ב-1969
כעבור ארבע שנים, עם פירוקה של רפ"י והשתלבותה מחדש ב"מערך", שב צחר וכבש את כס ראש העירייה (אדרעי התמנה לסגנו בפועל ויגאל ביבי מהמפד"ל לסגנו בתואר), והמשיך לכהן בתפקיד תשע שנים נוספות.
שני העשורים האחרונים: 2000-1977
בשנת 1977 הודיע צחר כי לא יעמוד לבחירה נוספת לראשות העיר, אף שהסקרים ניבאו לו הצלחה. לראשונה זה שנות דור נשמט השלטון בעיר מידי מפלגת העבודה (על פלגיה השונים) ולראשות העיר נבחר איש המפד"ל יגאל ביבי. שנה לאחר מכן, ב-1979, הוענק למשה צחר "פרס השלטון המקומי" על מפעל חייו בטבריה, בצוותא עם ראש עיר אגדי אחר - פנחס אילון מחולון. בנימוקיהם לבחירתו פה אחד כזוכה בפרס היוקרתי, ציינו שופטי ועדת הפרס את פעילותו בבניין טבריה וקליטת עלייה, את פועלו במרכז השלטון המקומי (בו שימש גם יו"ר לתקופה קצרה) ואת מסירותו לאינטרסים ולזכויות של הרשויות המקומיות בוועדות האזוריות והארציות השונות בהן כיהן מתוקף תפקידו.
את חמישים שנות שירותו הציבורי בטבריה סיים משה צחר, כפי שניסח זאת נשיא המדינה לשעבר שמעון פרס, "ללא רבב על בגדיו, ללא כתם על מצפונו וללא דירה משלו". פרס כינה את צחר "איש של יושר מוחלט, אולי אף מוגזם" ואמר כי הוא "מייצג את כל היפה שהיה בתנועתנו, בר אוריין ושליח ציבור, איש תנועה ולא איש קריירה, חכם ותמים כאחת. יודע תפילה ואינו בורח מהכרעה".
מושבת האמנים של סולנוק
התחלה
ב-28 באפריל 1901 נוסדה אגודת האמנות בסולנוק שתפקידה היה לבנות את בתי הסטודיו ולנהל את חיי מושבת האמנים. מושבת האמנים בסולנוק נבנתה במקום הטירה הישנה של העיר, תוך פחות משנתיים, שני בניינים עם 12 דירות סטודיו. המסירה החגיגית הייתה ב-29 ביוני 1902.
ג'ובאנה דלי אלביצי
ג'ובאנה דלי אלביצי (באיטלקית: Giovanna degli Albizzi; 18 בדצמבר 1468, פירנצה - 7 באוקטובר 1488, פירנצה) הייתה אצילה איטלקייה מבית אלביצי. מפורסמת בעיקר בשל הדיוקנים שלה שצוירו בידי דומניקו גירלנדיו וסנדרו בוטיצ'לי.
בית הכנסת אהל שלמה
הקמה, נטישה ושיקום
ב-2012 פתחה עמותת עטרת כהנים בהליך משפטי, במטרה להחזיר את המבנה לבעליו היהודיים. בית המשפט קיבל את התביעה והוציא צו פינוי למשפחה הערבית שהחזיקה במבנה. בתאריך י"ז באייר התשע"ה (6 במאי 2015) נכנסו יהודים למבנה, שכולל מלבד בית הכנסת גם דירות מגורים. כך, 77 שנה לאחר נטישת בית הכנסת, חודשה פעילותו של בית הכנסת. שר החקלאות אורי אריאל השתתף בחנוכת בית הכנסת, וקבע מזוזה במקום. חלק מבית הכנסת יקרא "היכל יהונתן" על שם יונתן פולארד, כשמו של הבית היהודי הסמוך לבית הכנסת.
נטשה ליון
קריירת משחק
ליון התגלתה על ידי סוכנות "פורד מודלס" בגיל 6 וכילדה שיחקה בטלוויזיה בקביעות בסדרת הילדים האמריקאית "Pee-wee's Playhouse" בשנת 1987. בגיל 16, עת נשרה מבית הספר, גילה אותה השחקן והבמאי וודי אלן וליהק אותה לסרטו "כולם אומרים אני אוהב אותך". במשכורת שחסכה מהסרט נרשמה ללימודי קולנוע ופילוסופיה באוניברסיטת ניו יורק אך גם משם פרשה אחרי זמן קצר לטובת קריירה קולנועית. ליון שיחקה במהלך העשור שלאחר מכן ב-30 סרטים.
מאז 2013 היא מגלמת את תפקיד האסירה ניקי ניקולס בסדרת הטלוויזיה הדרמה קומית "כתום זה השחור החדש" של רשת נטפליקס, וקיבלה מועמדות לפרס אמי לשנת 2014 על תפקיד משנה בסדרה קומית. במאי 2019 עלתה העונה השביעית והאחרונה בהשתתפותה.
יואל דר
השכלה
דר הוא בוגר אוניברסיטת חיפה בחוגים: שפה ובספרות אנגלית, וספרות כללית. בגיל 15 הוא החל לעבוד כמחלק עיתונים כדי לממן את לימודיו. באותה עת החל גם לכתוב בעיתון "חירות לנוער".
קברנוניים
קברנוניים (שם מדעי: Gobiidae) היא משפחה של דגי גרם מסדרת הדקראים. זוהי אחת ממשפחות הדגים הגדולות ביותר וכוללת מעל ל־1,800 מינים ב־200 סוגים שונים.
הקמעות מארסלאן טאש
הקמע הראשון
הכתובת שעל הכרוב היא:
בית הקברות היהודי בהאלה
בית הקברות היהודי בעיר האלה שבגרמניה ממוקם ברחוב הומבולדט (Humboldtstraße) ונחנך בשנת 1869. בית הקברות החליף את בית הקברות הראשון של הקהילה היהודית, שנבנה בשנת 1693 בטפפרפלאן (Töpferplan), בסמוך לבית הקברות שטאדטגוטסאקר, לאחר הקמתה מחדש של קהילה יהודית בעיר במאה ה-17. בית הקברות החדש משתרע על שטח של כמעט הקטאר, ועליו ניצבים כמה מאות קברים. הלוויות נערכו בבית הקברות עד שנת 1929, ועד 1940 כאשר היה מדובר בחלקות קבר משפחתיות. מאז נקברים אזרחים בעלי אמונה יהודית בבית העלמין היהודי החדש, ששוכן בתוך בית הקברות גרטראודן.
This Is Real
וידאו קליפ
הווידאו קליפ יצא לראשונה בערוץ היוטיוב של ג'קס ג'ונס ב-21 באוקטובר 2019. נכון למרץ 2022, הווידאו קליפ נצפה למעלה מ-27 מיליון פעמים.
סנדוויץ' פועלים
הפקה
באלבום מתארחים קוואמי, אייל ברגר, קלין, טאבו פלוס, גלי שדה וסטיזין קיין.
טוטסי
שורשים גנטיים
כיום ידוע, על סמך מחקרים גנטיים שנעשו, כי מקורם של בני הטוטסי, כמו גם בני ההוטו, הוא ככל הנראה מאזור צפון אפריקה וקרן אפריקה. שתי הקבוצות חולקות בינן זהות גנטית רבה. עדות זו תומכת בכך שבעבר לא הייתה שונות אתנית בין בני ההוטו לבני הטוטסי, אלא שונות מעמדית. לפי ניתוח זה, בני הטוטסי, שהיו כאמור מגדלי בקר, נחשבו לעילית החברה השולטת בפשוטי העם, ואילו בני ההוטו היו עובדי אדמה ודייגים. את השונות הפיזית מסבירים החוקרים על ידי תזונה שונה של מגדלי הבקר השולטים ופשוטי העם.
התקופה הקולוניאלית
גם השלטונות הבלגים וגם הגרמנים אשר הושפעו מתאוריות גזעיות, האמינו שהטוטסי הם הקבוצה השולטת מבין הקבוצות אשר היו באזור בשל מראה הבהיר יותר. בני הטוטסי הוצגו כיפי-תואר, אינטליגנטים, חרוצים ונאמנים, שבטי ההוטו והטווא נתפסו כגזע שפל ונחות וכאנשים עצלנים, מכוערים ופרימיטיביים.
לקולוניאליזם הייתה השפעה קטלנית על יחסיהם של הטוטסי וההוטו. החלוקה הגזעית המעמדית שהושרשה באזור נתפסה על ידי שתי הקבוצות, והובילה להתחזקות אתנית נפרדת, הן של הטוטסי והן של ההוטו.
המתח הגיע לשיא בין השנים 1959-1961 כאשר טבחו בני שבט ההוטו באלפי מבני שבט הטוטסי, ובהם אנשי ציבור ופוליטיקאים, כך החלה הסלמה במאבק המזוין בין שתי הקבוצות, אשר הובילה מאות אלפי בני טוטסי לברוח למדינות שכנות, בעיקר לאוגנדה אך גם לקונגו הבלגית, טנגניקה ובורונדי.
לאחר קבלת העצמאות ברואנדה
כאשר רואנדה ובורונדי קיבלו את עצמאותן ב-1962, החזיקו ההוטו במרבית הכוח ברואנדה, במדינה התקיימו בחירות דמוקרטיות ובשל היותם רוב במדינה זכו מפלגות ההוטו לשלוט במרבית התפקידים הממשלתיים, ואילו בבורונדי, שהייתה ממלכה חוקתית, רוכז הכוח בידי בני טוטסי. ברואנדה, הפליטים אשר יצאו מהמדינה טרם קבלת העצמאות עקב עליית כוחם של ההוטו לא הורשו לשוב, והממשלה הרואנדית נקטה באפליה ממוסדת נגד הטוטסי והסיתה נגדם. על אף שמאמינים שהבסיס לעוינות בין שתי הקבוצות מקורו בשלטונות הגרמנים והבלגים בתקופה בה הונהגה רואנדה כקולוניה, אותה שנאה נבנתה לאורך השנים והגיעה לנקודת משבר כאשר יצאה רואנדה לעצמאות, העוינות בין שתי הקבוצות האתניות הייתה "עצמאית" לחלוטין וזאת כתוצאה מהיסטוריה של אפליה וחוסר שוויון ביחסי שתי הקבוצות.
אספי
העיר היא אחת הערים העתיקות במרוקו, וכנראה נבנתה לראשונה כמושבה קרתגית, אולי בידי חנון הספן. במשך רוב שנותיה שימשה כאחד מערי הנמל החשובות של מרוקו. ב-1488 נכבשה אספי בידי ממלכת פורטוגל, שבנתה בעיר מבצר העומד עד היום, אך היא נטשה את העיר ב-1550. כעיר נמל מרכזית, הייתה העיר מוקד חשוב של סחר בין מרוקו לאירופה, עד שהקמת הנמל במוגדור ב-1765 הביא לירידת מעמדה. במהלך מלחמת העולם השנייה אספי הייתה אחד ממוקדי הפלישה של מבצע לפיד.
יהודי אספי
ב-1940 נפתחה באספי בחסות הקהילה אכסניה לפליטים יהודים מאירופה.
סלא
סלא ידועה גם בזכות אומניה המייצרים עבודות עץ כגון שולחנות, כיסאות ומגשים. כדאי לעצור ליד אחד ממפעלי העץ בסלא ולהציץ גם בדרך שבה בעלי המלאכה יוצרים את יצירות העץ שלהם.
אשר ביטון
ביוגרפיה
ביטון השתחרר מצה"ל בדרגת סגן אלוף, לאחר מילוי תפקידים שונים בתחומי התקשורת והתשתיות. בין היתר שירת כראש ענף תאלמ"ג (תאימות אלקטרומגנטית) של צה"ל ושל משרד הביטחון, הקים את מערך לוחמת הספקטרום הצה"לי וכיהן כיושב ראש ועדת התדרים הצבאית, וכן היה חבר בוועדת התדרים הלאומית.
מטי יוגב
ביוגרפיה
עומדת בראש עמותת מיל"ה – מרכז ישראלי לשוויון הזדמנויות.
המוזיאון להיסטוריה של הטבע (סטוקהולם)
ניהול וחזון
המוזיאון הלאומי לתולדות הטבע הוא רשות ממשלתית הפועלת תחת משרד התרבות של שוודיה ומשימתו קידום הידע, המחקר והעניין במבנה ובהתפתחות כדור הארץ והיקום, ממלכות החי והצומח, הביולוגיה האנושית והסביבה הטבעית.
האוספים של המוזיאון הלאומי לתולדות הטבע כוללים מעל לתשעה מיליון בעלי חיים, צמחים, פטריות, מינרלים ומאובנים מכל רחבי העולם. יחד עם שחזור סביבות טבעיות, DNA, טיבוע בעלי חיים וחומרים אחרים הם חיוניים לעבודה המדעית.
המהומות בסווטו
רקע
לאחר שנים של "שקט יחסי" בדרום אפריקה, במאבקים בין כוחות ההתנגדות מהאוכלוסיות השחורות לבין כוחות שלטון האפרטהייד הלבן, הוקמו תנועות חדשות שהתפתחו באוניברסיטאות והושפעו מהמצב באפריקה ובעולם (השחרור מהקולוניאליזם ומתן הזכויות לשחורים בארצות הברית), אחת מהן היא "תנועת התודעה השחורה" (BCM – Black Consciousness Movement). בראש התנועה עמד סטיב ביקו שהיה אקטיביסט שנלחם במשטר האפרטהייד בשנות ה-60 וה-70 של המאה העשרים. "תנועת התודעה השחורה" ביקשה להביא לשחרורם הפיזי והמנטלי של השחורים בדרום אפריקה. האסטרטגיה הבסיסית של התנועה כדי להביא לסופו של שלטון האפרטהייד הייתה להפסיק את שיתוף הפעולה של השחורים עם המערכת. לגרום לתנועות חופש של שחורים למרר את חייהם של השחורים שכן שיתפו פעולה עם השלטון הלבן. הקונגרס הלאומי האפריקני (ANC) וההחזית הדמוקרטית המאוחדת (UDF), אימצו את עמדתו של ביקו. שיא ההתארגנות של התנועה הן המהומות בסווטו ב-1976, כאשר "תנועת התודעה השחורה" חברה לארגון הסטודנטים SASM ומתוכם צמח וועד הפעולה של מועצת הסטודנטים באזור סווטו (SSRC), אלו היו האחראים להפגנות המשמעותיות בסווטו.
צ'ט קולבר
ביוגרפיה
בשלהי 2005 הודיע ​​קולבר על מועמדותו למושל איווה. יריביו העיקריים של קולבר בבחירות המקדימות של המפלגה הדמוקרטית היו מנהל המחלקה לפיתוח כלכלי של איווה לשעבר, מייק בלואין, וחבר בית המחוקקים המדינתי אד פאלון. מזכירת החקלאות פאטי ג'אדג' התמודדה גם היא על המועמדות, אך לאחר שפרשה מהמירוץ, הביעה את תמיכתה בקולבר ובהמשך נהייתה לעמיתתו למירוץ. קולבר זכה בפריימריז הדמוקרטים עם 39% מהקולות.
ויליאם דן מוזלי
קריירה
מוזלי היה תומך נלהב של זכויות המדינות בארצות הברית, ותמך בהקמת בפלורידה, במימונה של המדינה.
אברהם משה באב"ד (גורה הומורה)
ביוגרפיה
לעת זקנתו, בשנת 1976 עבר לגור בירושלים, בשכונת מאה שערים. הוא נפטר בי"א באב ה'תש"ם, 24 ביולי 1980, ונקבר לפי צוואתו בבית הקברות החדש שלמרגלות בית הקברות העתיק בצפת.
מבצור הצוללות ולנטין
עבודת כפיה
האסירים שהוחזקו במחנה הריכוז נוינגמה ובמחנות המשנה שלו פונו באפריל 1945, ימים ספורים טרם שחרור האזור על ידי הצבא הבריטי. רבים הועברו לאניה קאפ ארקונה. על הספינה היו כ-5,000 אסירי מחנות ריכוז שונים כאשר הותקפה והוטבעה על ידי ה-RAF ב-3 במאי 1945 ורק כ-350 אסירים ניצלו. הטביעה התרחשה יום אחד בלבד לפני הכניעה הגרמנית ב-Lüneburg Heath בקרבת האמבורג.
הפצצת האתר וכיבושו
שלושה ימים לאחר מכן, ב-30 במרס, חיל האוויר השמיני של ארצות הברית הפציץ את ולנטין עם פצצות מדגם דיסני. לפצצות כבדות אלו (2,040 ק"ג) היו רקטות להגברת כוח החדירה שלהם לבטון. שישים פצצות שוגרו אך רק אחת פגעה במטרה וגרמה נזק קטן.
לאחר המלחמה
מאוקטובר שנת 1960 חלק מהמבנה שימש את הבונדסוור כמחסן לציוד ימי, חלקי חילוף, ואף של מסוקים ימיים.
קסיפקטינוס
מאפיינים
דג זה היה הגדול ביותר במשפחתו באורך של 4.5-6 מטרים. מבנה לסתותיו היה בנוי באופן שהקל על הריגת טרפו.
טוטסי רול
תיאור המוצר
הממתק מופץ בארצות הברית, קנדה, מקסיקו, הממלכה המאוחדת, פורטוגל, ספרד, צרפת, הולנד, גרמניה, פולין, דנמרק, נורווגיה, שוודיה, פינלנד, אוסטריה, אוסטרליה וניו זילנד.
הנס סארפיי
קריירה בינלאומית
סארפיי החל לשחק בנבחרת גאנה בשנת 2000, והשתתף עמה במונדיאל 2006, שם הודח עם נבחרתו בשמינית הגמר לאחר הפסד 3-0 לנבחרת ברזיל, גביע אפריקה לאומות 2006 בו הודחה גאנה בשלב הבתים, גביע אפריקה לאומות 2008 בו גאנה סיימה במקום השלישי לאחר הפסד 1-0 לנבחרת קמרון בחצי הגמר, וניצחון 4-2 על נבחרת חוף השנהב במשחק על המקום השלישי, גביע אפריקה לאומות 2010, בו הפסידה גאנה בגמר 1-0 לנבחרת מצרים, ומונדיאל 2010, בו הודחה גאנה ברבע הגמר על ידי נבחרת אורוגוואי בבעיטות הכרעה, בטורניר שנחשב לטוב ביותר של נבחרת אפריקאית כלשהי עד היום במונדיאלים. לאחר מונדיאל 2010 לא זומן עוד סארפיי לנבחרת.
תיאודור דווייט ולד
חייו
בשנת 1833 הקים יחד עם שני סוחרים עשירים מניו יורק, ארתור טאפאן ולואיס טאפאן (Lewis Tappan) את האגודה האמריקאית נגד העבדות. הוא הורה בליין, בית מדרש למורים אולם הוא התפטר מתפקידו לאחר שחבר הנאמנים דרש לחדול מלדון בנושא העבדות. לכן הוא ותלמידיו פנו למכללת אוברלין שהפכה להיות המכללה הראשונה שקיבלה נשים ושחורים. המכללה העניקה חופש דיבור לנשים ולכן משכה אליה נשים, ביניהן לוקרישה מוט והאחיות גרימקה. אנג'לינה גרימקה (Angelina Grimké) התחתנה איתו.
הקורפוס ה-91 (ורמאכט)
היסטוריה
הקורפוס הוקם ב-10 באוגוסט 1944 בידי האוברבפסלהאבר זידאוסט. הקורפוס הוכפף לקבוצת ארמיות E שפעלה בבלקן והייתה בתורה כפופה לקבוצת ארמיות F. הקורפוס הוצב ביוון ובסרביה, ועם הנסיגה של הכוחות הגרמניים מהבלקן באביב 1945, השתתף הקורפוס בקרבות ההגנה בקרואטיה, שהותקפה בו זמנית בידי הצבא הבריטי והצ'טניקים בפיקודו של טיטו. הקורפוס נכנע לבעלות הברית ב-8 במאי 1945.
סדר כוחות
עם פירוקו, כלל הקורפוס את היחידות הבאות:
פרשת הונאות המע"מ על מכסות פחמן דו-חמצני
סיקור האירוע בכלי התקשורת
באפריל 2013 פורסמה הפרשה בתוכנית תחקירים של הערוץ הצרפתי CANAL+. שם התוכנית היה "העוקץ של המאה", ושיטת ההונאה כונתה "קרוסלה", מכיוון שסכומי הכסף שהועלמו בצרפת הופקדו במקלטי מס שונים וההון המולבן שימש לרכישת סחורות ונדל"ן, בעיקר בצרפת ובישראל, וכך הכספים "הסתובבו" כמו בקרוסלה.
אנדרטת מנהלת המבצעים המיוחדים בצרפת
האנדרטה ניצבת בפאתי העיירה וָלַנְסֶה שבעמק הלואר, כ-200 קילומטרים דרומית לפריז. האנדרטה ניצבת במרכזה של כיכר במעגל תנועה. גובהה שמונה מטרים והיא כוללת עמוד בהיר ועמוד שחור שדיסקית בהירה מחברת ביניהם. העמוד השחור מסמל את הלילה והחשאיות שבחסותם נעשו רבות מפעולות הארגון והמחתרת הצרפתית והעמוד הבהיר מסמל את רוחם וגבורתם. צמד העמודים מסמל את שיתוף הפעולה ביניהם. הדיסקית מסמלת את הירח, שהיה עד לרבות מפעולותיהם. האנדרטה עוצבה על ידי אליזבת לוקס הריסון (Elizabeth Lucas Harrison). הקמתה מומנה מתרומות של יחידים וחברות בבריטניה וצרפת בהשתתפות ממשלות שתי הארצות.
פרשת הונאות המע"מ על מכסות פחמן דו-חמצני
אלכס קאהן
בשנת 2013 פשטה המשטרה על ביתו בהרצליה פיתוח כחלק ממבצע משטרתי גדול שבו פשטה על עשרות בתים של אנשי עסקים צרפתים שהיו לכאורה מעורבים בפלילים בצרפת. החיפוש המשטרתי ארך כמעט 12 שעות, ובסופו קאהן לא נעצר והמשטרה החרימה מספר מועט של מסמכים שהיו בביתו.
אהרון כהן
המידע על כך התקבל מהחוקרים הצרפתים שטענו כי כהן השתייך לקבוצה של סאקון. לטענתם, כהן התגורר בהונג קונג ומשם ניהל את רכישת הסחורות בעשרות מיליוני הדולרים שהגיעו מהחברות הפיקטיביות של העוקץ, בעיקר מותגי יוקרה, ואת מכירתן בצרפת ובמדינות נוספות.
סרט מתוק
הפקה וביקורת
ההשראה של מקבייב לסיפור רציחות הילדים בספינה, הייתה מפרשה שפורסמה בעיתונות על רוצח מטקסס שקבר בבורות עשרות גופות של ילדים, עטופות בשקי פלסטיק.
ארנסט שטרן
ראשית חייו
שטרן נולד בבוקרשט שברומניה, להורים יהודים ממוצא גרמני והונגרי, ולמד אצל ניקולאוס גיזיס ופרנץ פון שטוק באקדמיה לאמנויות יפות במינכן החל משנת 1894.
דייוויד ל. היל
דייוויד לורנס היל (באנגלית: David Lawrence Hill; 11 בנובמבר 1919 – 14 בדצמבר 2008) היה פיזיקאי גרעיני אמריקאי שעבד בפרויקט מנהטן במהלך מלחמת העולם השנייה ועמד בראש פדרציית המדענים האמריקאים. לצד עבודתו המדעית, הוא ידוע בעיקר בזכות עדותו בקונגרס משנת 1959 נגד מינויו של לואיס סטראוס למזכיר המסחר של ארצות הברית.
לופה פיאסקו
ביוגרפיה
בשנת 2005 הפיק פיאסקו רמיקס לשירו של קניה וסט, "Diamonds from Sierra Leone". בעקבות הרמיקס, פנה אליו וסט על מנת להתארח בשירו, "Touch the Sky", מתוך אלבומו השני, Late Registration. השיר היה ללהיט והגיע בשיאו למקום ה-42 במצעד הבילבורד הוט 100.
טליתא קומי (בית ג'אלה)
בית הספר הגרמני האוונגלי-לותרני טליתא קומי (בערבית: طاليثا قومي; בגרמנית: Talitha Kumi Deutsche Evangelisch-Lutherische Schule) הוא בית ספר אוונגלי-לותרני סמוך לבית ג'אלה, הרשות הפלסטינית (כק'"מ דרום-מערבה לעיר).
תוכנית הלימודים
תלמידי המוסד יכולים ללמוד באחד משני מסלולים: מסלול המכשיר לגשת לבגרות פלסטינית (מבחן התאוג'יה) ומסלול לימודים המכשיר להגשה לבגרות הגרמנית הבין-לאומית (Deutsche Internationale Abiturprüfung - DIAP). המוסד נקרא על שם סיפור טליתא קומי מהברית החדשה, שכן הוא ראה עצמו כממשיך את דרכו של ישו כנותן חיים חדשים לנערות. מתחם בית הספר כולל גן ילדים, בית ספר יסודי, בית ספר תיכון ובית ספר על-תיכוני ללימודי תיירות ומלונאות, אולם ומגרשי ספורט ומבני מעבדות.
אמוג'י: הסרט
אמוג'י: הסרט (באנגלית: The Emoji Movie) הוא סרט הנפשה ממוחשבת בתלת-ממד שבוים ונכתב על ידי טוני לאונדיס, ובנוסף נכתב במשותף עם אריק סייגל ומייק וויט. הסרט הופק באמצעות סרטי סוני הנפשה והוא יצא לאקרנים ב-28 ביולי 2017.
אלכסנדר ארקטוב
קריירה
בשנים 1918–1920 היה ארקטוב אחד ממקימי מערך התעמולה הסוביטית בקולנוע.
בשנת 1923 ארקטוב עבד ככתב של "המסך הסובייטי" באנגליה ובשנת 1924 היגר לארצות הברית, שם הקים סטודיו לצילום. בזמן מלחמת העולם השנייה ביים סרטים חינוכיים עבור צבא ארצות הברית. ב 1945 הקים אולפן סרטים בהוליווד בו צילם סרטים בנושא דת עבור קהל צעיר. הרצה באוניברסיטת קליפורניה.
נירבורגרינג
היסטוריה
המסלול תוכנן כך שבמידת הצורך ניתן יהיה לחלקו לשני חלקים: מסלול דרומי קטן באורך 7.7 קילומטר אשר ישמש לבדיקות שונות ומרוצים קטנים. ומסלול צפוני גדול באורך 20.8 קילומטר אשר נועד למרוצים גדולים ונועד לבחון מכוניות ואת נהגיהן עד קצה גבול יכולתם. בנוסף תוכנן מסלול נירבורגרינג המקורי להוות במה להנדסת תעשיית הרכב הגרמנית ולכישרונות המרוצים של המדינה. תצורת פריסתו של המסלול על ההרים דמתה לתצורת מרוץ הטארגה פלוריו, מרוץ מכוניות מסוג סיבולת ואחד המרוצים המוטוריים החשובים ביותר באותה תקופה.
גישה ציבורית במסלול הנורדשלייפה
חוקי התנועה החלים במסלול הם בהתאם לחוק הגרמני. ברובו של מסלול הנורדשלייפה אין הגבלת מהירות לציבור הנוהגים למעט בחלקים מסוכנים מעטים. בכל המסלול העקיפה מימין אסורה, כאשר בעזרת מסוקים המשטרה מעמידה לדין נהגים שעברו על החוקים.
עלות הקפה בודדת של מסלול הנורדשלייפה היא 27 אירו עבור כל מכונית או אופנוע, אולם ניתן לרכוש כרטיסים מוזלים למספר רב יותר של הקפות כגון ארבע הקפות ב-100 אירו או 25 הקפות תמורת 518 אירו. כמו כן ניתן לרכוש כרטיס שנתי (Jahreskarte) אשר תוקפו מ-1 בינואר ועד ל-31 בדצמבר ללא הגבלת הקפות.
חדו"ש – לחופש דת ושוויון
תקציב
בשנת 2009 עמד היקף התרומות לעמותה על למעלה מ-300,000 ש"ח והיא הוציאה למעלה מ-700,000 ש"ח בפעילותה, מהם כ-657,000 ש"ח למשכורות לשלושת עובדיה. בשנת 2010 גדל היקף ההכנסות מתרומות ועמד על כ-1.5 מיליון ש"ח, מהם הוקצו למעלה ממיליון ש"ח למשכורותיהם של רגב ואילן. התורם המרכזי שלה הוא סטנלי גולד. בסוף שנת 2011 הודיעה הקרן החדשה לישראל כי תחל לתמוך בפעילות העמותה. היקף התרומות לעמותה של כ-1.5 מיליון ש״ח נשמר גם בשנים 2013-2014.
מרשון ברוקס
קריירה מקצועית
בקיץ 2015 חתם ברוקס בקבוצת ג'יאנגסו דראגונס מליגת העל הסינית, במדיה שיחק במשך 3 עונות. בתקופתו עם הקבוצה השתתף ב-107 משחקים, וקלע 36.3 נקודות בממוצע למשחק.
מפרץ ברנאקי
מפרץ ברנאקי (באנגלית: Bernacchi Bay) הוא מפרץ בחוף סקוט, בארץ ויקטוריה, שבאנטארקטיקה.
ג'ורג' ווטרהאוס
ראשית חייו
ווטרהאוס נולד בעיירה פנזנס שבקורנוול. אביו, ג'ון ווטרהאוס, היה כומר שהיה פעיל בתנועת המיסיונים באוסטרליה ובפולינזיה. ג'ורג' ווטרהאוס התחנך בבית ספר בעיר באת'.
אוסטרליה
הוא תמך בפיתוח כלכלי של המושבה באמצעות סחר חופשי ונבחר שוב למועצה המחוקקת של אוסטרליה הדרומית ב-1860, שם הוא קידם איחוד תעריפים בכל המושבות האוסטרליות. הוא היה המזכיר הראשי בממשלתו של תומאס ריינולדס ממאי 1860 ועד פברואר 1861. לאחר סיום כהונתו של ריינולדס כראש ממשלת אוסטרליה הדרומית, הרכיב ווטרהאוס ממשלה חדשה מתוך כוונה לגבש עתירה כנגד השופט בות'בי, שופט בית המשפט העליון של אוסטרליה הדרומית, שגרם לקשיים על ידי כך שהתנגד ללגיטימיות של בית המשפט לערעורים במסגרת החוקה החדשה. ווטרהאוס התפטר מתפקידו לאחר שמשימה זו הושלמה, אך שוכנע להרכיב ממשלה נוספת שכיהנה עד יולי 1863, עת קרסה עקב האשמות באי סדרים כספיים. ב-1864 הוא פרש מהחיים הפוליטיים באוסטרליה הדרומית ובילה זמן מה באנגליה.
שחפית ים
תפוצה
שחפית ים נפוצה בכל אירופה ובחלקים מאסיה וצפון אמריקה בקיץ, והיא חורפת בחלקו הדרומי של כדור הארץ, לאורך חופי אפריקה, דרום אמריקה ואוסטרליה.
בישראל ניתן למצוא את שחפית הים לאורך חופי הים התיכון הצפוניים ובעמק החולה.
אוסקר אייזק
קריירה
ביולי 2017, אייזק כיכב בתור הנסיך המלט בהפקה של אוף ברודוויי למחזה "המלט" מאת ויליאם שייקספיר. ההפקה, בבימויו של סם גולד, רצה עד ספטמבר 2017. הופעתו זכתה להערכה מצד המבקרים והקהל כאחד. באותה שנה, אייזק הופיע בקומדיה השחורה "סודות הפרברים" בבימויו של ג'ורג' קלוני ונכתב על ידי האחים כהן.
סכר קליבלנד
תאונות
לדייגים בשולי הנהר לא הייתה שום אזהרה פרט לקול המים השוצפים, שכן לסכר אין מערכת אזעקה ציבורית שתזהיר מפני נחשול מים. באתר הבילוי הפופולרי הצטופפו אנשים רבים כדי לצאת מהמקום, ואילו אחרים ששהו באזורים מוגנים, היו עדים לבריחה המהירה.
שלום מנצורה (רב)
ביוגרפיה
בשנת ה'תקצ"ה (1835) נבחר על ידי מארי יוסף קארה, הראב"ד של צנעא, וחברי בית דינו, לצאת למסעות ביקור בין קהילות תימן, כדי לפקח על השחיטה ולהסמיך רבנים ושוחטים בקהילות. עסק גם ברפואה עממית וטבעית, והיה ידוע כבעל קבלה מעשית.
בית הכנסת בהאלה
פיגוע הירי בבית הכנסת בהאלה
ב-9 באוקטובר 2019, יום הכיפורים ה'תש"ף, ביצע גרמני פיגוע ירי בבית הכנסת ובבית הקברות היהודי הסמוך.
מבצע קציצה
פרטי התכנון והביצוע
ברקע לתכנון היה ברור כי אם ההונאה תתגלה על ידי הגרמנים, יהיה בכך אישוש להנחה שאכן בכוונת בעלות הברית לפלוש לסיציליה ובכך יושג ההפך הגמור ממטרות המבצע.
בואינג RC-135
מטוסי ה-RC-135W ריבר ג'וינט מופעלים על ידי פיקוד הקרב של חיל האוויר של ארצות הברית. חיל האוויר המלכותי רכש שלושה מטוסי ריבר ג'וינט שהוסבו ממטוסי KC-135.
מבצע זיקוקית ב
רקע
ב-5 בפברואר 1970, חדרו צוללנים מצריים שיצאו מעקבה לנמל אילת והצמידו "מוקשי עלוקה" לשתי ספינות ישראליות שעגנו בנמל וחמקו חזרה לעקבה. כתוצאה פיצוץ המוקשים הוטבעה ספינת עזר ישראלית וניזוקה נחתת של חיל הים. התקיפה המצרית תואמה עם ירדן שהסכימה שהמתקפה תצא משטחה. בתגובה הוחלט בישראל לפגוע בספינות מצריות במעגן ע'רדקה שבים סוף.
הילה קנובלר
הילה קנובלר (נולדה ב-7 בספטמבר 1952) היא רופאה אנדוקרינולוגית, ומשוררת ישראלית.
יבגניה מדבדבה
קריירה
בדצמבר 2015 סיימה ראשונה בגמר הגראן פרי בברצלונה עם שיא אישי חדש של 74.54 והשיגה ניקוד של 147.96 בהחלקה חופשית. עם ניקוד כולל של 222.54 היא זכתה במדליית זהב ולאחר מכן זכתה גם במדליית זהב באליפות רוסיה בהחלקה על הקרח והציבה שיא ניקוד לאומי של 79.44 נקודות בתוכנית הקצרה, 155.44 בהחלקה חופשית ו-238.44 בסך הכל.
תמרה קלינגון
קורות חייה
קלינגון שיחקה בסדרה "תיכון השיר שלנו" (2009). שנה לאחר מכן שיחקה בסדרה "בלו נטלי" בתפקיד סוניה ובסדרה "שירות חדרים", בתפקיד ג'ני, בתה של שוורץ, שהשתחררה זה עתה מהכלא. החל מ-2011 שיחקה במשך 8 עונות בסדרה "סברי מרנן" בערוץ 2 כאלין חסון, אשתו של מני חסון (קובי מאור).
גריגורי בוריסוביץ' דרנובסקי
ביוגרפיה
בצבא האדום מאז 1933. בשנת 1936 סיים את לימודיו בבית הספר הצבאי לחשמלאות-טכני, וב-1942 - קורסים באקדמיה הצבאית על שמו של דזרז'ינסקי. חבר במפלגה הקומוניסטית מאז 1937.
התגורר בטאלין, אז בירת הרפובליקה הסובייטית הסוציאליסטית של אסטוניה. משנת 1959 עבד במפעל "דוויגטל" ("מנוע") במחלקת ניהול הדיור והשירותים הקהילתיים ובמחלקת כוח אדם. מאז 1964 - ראש ההגנה האזרחית במפעל, בהמשך עבד בוועדת המפעל ל- DOSAAF (בפעילותה גדנ"ע הסובייטית).
יחסי יפן–קפריסין
יחסי יפן–קפריסין הם היחסים הדיפלומטיים בין יפן לבין רפובליקת קפריסין. שתי המדינות כוננו יחסים דיפלומטיים רשמיים ביוני 1962.
פרד ספנסר
חיים אישיים
ספנסר היה חבר במסדר דה מולה ואף קיבל את פרס לגיון הכבוד היוקרתי (Legion of Honor award). הוא גם אייר רצועת קומיקס חודשית בכיכובו של מיקי מאוס עבור המגזין שלהם. הוא נהרג בתאונת דרכים בשנת 1938.
קרב סוורודונצק
מהלך הקרב
משתתפי הקרבות על אזור סוורודונצק-לישיצ'נסק הרוויחו מהעובדה שהם כבר יצרו מבלט כאשר שתי הערים היו סמוכות לקודקודו. הם הצליחו ללחוץ ללא הרף על אגפי עמדות ההגנה האוקראיניות עד שהבטיחו את שליטתם בסוורודונצק.
LK-99
היסטוריית פרסום
מאמר ראשוני הוגש ל-Nature בשנת 2020, אך נדחה. מחקר שהוצג באופן דומה על מוליכים בטמפרטורת החדר מאת Ranga P. Dias פורסם ב-Nature מוקדם יותר באותה שנה, והתקבל בספקנות. המאמר של דיאס חזר בו בשנת 2022 לאחר שנמצא כי נתוניו זויפו.
שמעון סויסה (ראש מועצה)
ביוגרפיה
שמעון סויסה נולד, גדל והתחנך בחצור הגלילית. שירת בצנחנים בגדוד 890 ולחם במלחמת לבנון הראשונה. בעל תואר שני בחינוך, שימש כמורה וכמחנך וכמנהל תיכון אורט ביישוב. שימש כמנהל המתנ"ס בחצור הגלילית.
סויסה נבחר לתפקיד ראש מועצת חצור הגלילית בשנת 2008 מטעם הליכוד. בבחירות הבאות רץ מטעם רשימה עצמאית.
יהדות טרנסניסטריה
שואת יהדות טרנסניסטריה
עשרות אלפים מבני הקהילה עצמה נרצחו בידי איינזצגרופה D בפיקודו של אוטו אולנדורף, ובידי צבאות גרמניה ורומניה, נוסף על היהודים שגורשו לטרנסניסטריה מאזורים סמוכים ונרצחו אף הם.
בשל מספר רב של יהודים שגורשו מאזורים שונים והגיעו לתחום טרנסניסטריה, אין הסכמה באשר לאומדן היהודים שנספו באזור. האומדן הנמוך הוא 185 אלף והגבוה 400 אלף.
קרב וסטרפלאטה
הקרב
גם התקפות נוספות נהדפו. ב-2 בספטמבר 1939 הטילו הגרמנים למערכה 60 מטוסי יונקרס Ju 87 שהטילו פצצות במשקל כולל של 26.5 טון וכן הוכנסו למערכה ספינות טורפדו שתקפו את המוצב מכיוון הים. סה"כ מנה הכוח הגרמני כ-3200 לוחמים נגד כ-200 פולנים.
לביבות (שיר)
חוקר הזמר העברי, אליהו הכהן סיפר על השיר:
מעמד התושבות במזרח ירושלים
מעמד התושבות במזרח ירושלים הוא מעמדם האזרחי של התושבים באזורי מזרח ירושלים מיד לאחר מלחמת ששת הימים, עת סיפחה ישראל את האזור וחילקה לתושביה תעודות זהות. עם זאת, המעמד המשפטי של מחזיקי תעודת הזהות המזרח ירושלמית נותר עמום עד לפסק-דין שנתן בית המשפט העליון ב-1988 בעניינו של מוברק עווד, שבו נקבע שמעמדם של תושבי מזרח ירושלים הפלסטינים הם כמי שקיבלו רישיון משתמע לישיבת קבע (תושב קבע) על-פי חוק הכניסה לישראל.